Esta ye la normalización llingüística que tenemos nAsturies, onde nos llibros emplegaos nes escueles asturianes los que nun mos dicen que lo que falamos ye un conxuntu de fales ensin desendolque dalu, dícenmos que son los dialeutos históricos, o nun mos dicen un ren sobro la so esistencia. Estos son los cachinos de testu de los llibros emplegaos nel institutu I.E.S. Pérez de Ayala, Uviéu, ente los cursos 2005-04, 2008-09. De xuru, que perasemeyaos a los emplegaos notros centros de toa Asturies. Con esta situación; la política llingüística desendolcada pol Principáu dAsturies ye enforma custionable, anque la presidenta de la Oficina de Normalización Llingüística diga que too va bien. ¿Cómo esperen axixar, protreyer, y esparder la llingua ente la sociedá y ente los más mozos si dende la mesma alministración se-yos educa con esto?